stanford-oval/wikipedia huggingface dataset:
דורידיים

| דורידיים |
| --- | --- |
   המין, Doris odhneri מימין ראשו בעל הזיזים דמויי הקרניים והזימים משמאל  מיני Doris montereyensis ברבייה
מיון מדעי
ממלכה:: בעלי חיים
מערכה:: רכיכות
מחלקה:: חלזונות
סדרה:: חשופיות ים
תת־סדרה:: Euctenidiacea
על־משפחה:: Doridoidea
משפחה:: דורידיים
שם מדעי
 Dorididae ‏רפינסק, 1815
דורידיים (שם מדעי: Dorididae) המכונה לעיתים גם בשמה העממי לימון ים היא משפחה של חשופיות ים צבעוניות בגודל בינוני עד גדול.
מקור השם המדעי של המשפחה הוא נימפת הים, דוריס, במיתולוגיה היוונית העתיקה. השם העממי לימון ים, נגזר ככל הנראה מהדמיון החזותי ללימון עקב צבעם הצהוב-כתמתם ברוב המינים השייכים למשפחה, צורתם האליפטית כפי שנראית ממבט עילי ועורם המחוספס. שם זה משמש גם כתיאור למשפחות דומות נוספות של חשופיות ים.
הדורידיים ניזונים מספוגים. הם מטילים רצועות של ביצים לבנות או צהובות.
תיאור

הדורידיים יכולים להגיע לגודל של עד כ-20 ס"מ. צורתם היא שטוחה ומנקודת מבט עליונה אליפטית. יש להם שני זיזים דמויי קרניים, המכונים ריינופורים, על הראש. על גבם זימים המזכירים מעט עשב, המסודרים בצורת שושנה. מסביב לעורם זרועות לעיתים נקודות שחורות, והוא מכוסה בליטות קטנות, הנקראות גבשושיות (אנ').
סוגים

במשפחת הדורידיים נכללים הסוגים:
אפלודוריס (ברג, 1879) –‏ Aphelodoris
ארטכיה (ברג, 1881) –‏ Artachaea
קונואלביה (קולייר ופארמר, 1964) –‏ Conualevia
דוריופסיס (ברג, 1889) –‏ Doriopsis
דוריס (ליניאוס, 1758) –‏ Doris
גוסלינריה (ולדס, 2001) –‏ Goslineria
הומויודוריס (ברג, 1881; טקסון מוטל בספק) –‏ Homoiodoris
פרודוריס (ולדס, 2001) –‏ Pharodoris
הערות שוליים

↑  Sea lemon | The Wildlife Trusts, www.wildlifetrusts.org (באנגלית)
↑  Bouchet, P. (2010). Dorididae Rafinesque, 1815. In: MolluscaBase (2016). Accessed through: World Register of Marine Species on 2016-12-04.
| --- | --- |
בקרת זהויות :  NLI: 987007544016105171
דוב שחור יפני

| דוב שחור יפני |
| --- | --- |

מיון מדעי
על־ממלכה:: אוקריוטיים
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: Sphenacodontia
משפחה:: דוביים
סוג:: דוב
מין:: דוב שחור אסייתי
תת־מין:: דוב שחור יפני
שם מדעי
 Ursus thibetanus japonicus ‏שלגל, 1857

הדוב השחור היפני (שם מדעי: Ursus thibetanus japonicus) הוא תת-מין של הדוב השחור האסייתי, שחי על שלושה איים עיקריים ביפן: הונשו, שיקוקו וקיושו. ישנם כ-10,000 דובים שחורים ביפן, אבל אוכלוסיות הדובים השחורים היפנים של שיקוקו וקיאושו עלולות להיכחד. יש מחיר גבוה על איברי דוב שחור יפני בשוק השחור, המאיים על כל אוכלוסיות הדוב ביפן. זכרי תת-מין זה בדרך כלל קטנים יותר משאר תת-המינים של הדוב שחור אסייתי ויכולים להגיע למשקל של 60–120 ק"ג והנקבות יכולות להגיע למשקל של 40–100 ק"ג. אורך הגוף שלהם הוא 120–140 ס"מ.
מזון

דובים אלה בדרך כלל אוכלים בעיקר עשבים ועשבי תיבול במהלך האביב. במהלך הקיץ, הם אוכלים פירות יער ואגוזים כדי להכין את עצמם לתרדמת החורף. הדוב מסוגל לאכול את פירות היער והאגוזים על ידי טיפוס עצים באמצעות טפריו שתופסים גם את האוכל. דובים אלה הם אוכלי כל, ואוכלים בעלי חיים וחיות בר אחרות כאשר יש צורך. כמו דובים אחרים, גם דובים אלה הם קניבלים, ונמצאו ראיות של שברי עצם וטפרים של גור בתוך בטנו של דוב שחור יפני זכר בוגר.
בית גידול

הדובים חיים על שלושה איים יפניים: הונשו, שיקוקו וקיושו. הם יכולים להימצא באזור השלג גבוה בצפון מזרח או באזור השלג הנמוך בדרום מערב. עם זאת, ישנם דובים שחורים יפנים בגבהים גבוהים של יותר מ-3,000 מטרים כמו באזור אלפיני. עם זאת, דובים שחורים יפנים נוטים לחיות באזורים שבהם יש שפע של עשבים, ועצים עם פירות יער, כדי להקל על חיפוש המזון, ולשם גיוון בתזונה שלהם.
פיזור זרעים

היערות מסתמכים על הדובים השחורים היפנים כשיטה מצוינת עבור הפצת הזרעים שלהם. הדובים יצרכו את הזרעים ויעברו מרחק של יותר מ-40% ממרחק של 500 מטר מהעץ ההורה. יש להם את הפוטנציאל להפיץ זרעים על פני שטחים עצומים, והם עוזרים להפיץ את זרעי הצמח ברחבי האזור. בסתיו, לדובים זכרים יש שיעור פיזור גדול יותר של זרעים באזורי פיזור גדולים יותר מאשר נקבות.
שימור

יש השפעה עצומה על אוכלוסיית הדובים השחורים ביפן עקב התערבות אנושית. הרס בית גידול כמו כפרים שמתפתחים הוא בעיה עבור דובים אלה. גם ציד בלתי חוקי הוא בעיה גדולה. ניתן למכור איברי דובים בשוק השחור במחיר גבוה, מה שהופך אותם לרצויים מאוד על ידי ציידים. אנשים הורגים הרבה דובים אלה, ומפחיתים את מספרם בצורה דרסטית. בגלל הציד הבלתי חוקי והרס בתי הגידול בא להכרה כי הדוב השחור היפני נמצא בסכנת הכחדה והוא עשוי להיעלם ב-100 השנים הבאות בקצב שבו הם נמצאים כרגע בירידה.
דוב שחור יפני מנער מים מפרוותו
בירה נשר

| --- | --- |

 סוג:  בירה ובירה מאלט
 אחוז אלכוהול:  3.8% בבירה הלבנה. < 0.5% במאלט
 יצרן:  טמפו
 מוצא:  ישראל ישראל
 מועד הכנה ראשוני:  1934
 צבע:  בהירה. המאלט שחורה
 משקאות קשורים:  גולדסטאר, בירה אביר, בירה מכבי
בירה נשר היא הבירה הראשונה שיוצרה באופן תעשייתי בארץ ישראל. היא קיימת משנת 1936 ועד היום. לצד הבירה האלכוהולית ישנה גם נשר מאלט, בירה שחורה לא אלכוהולית. עד שנת 1987 הייתה נשר מאלט הבירה השחורה היחידה שנמכרה בישראל.
היסטוריה

בשנת 1934 החל ז'אק שפירא בהקמת בית חרושת בירה נשר. מאחורה עמדו משפחת רוטשילד, חברת פיק"א וחברה בנקאית מפריס בראשותו של גסטון דרייפוס שהקימו את "Palestine Brewery Ltd" או בשמה העברי "תעשיית בירה א"י בע"מ". המבשלה הוקמה בראשון לציון בסמוך ליקב שגם הוא היה בשליטת משפחת רוטשילד. שיווק הבירה מהמפעל החל בינואר 1936.
השוק העיקרי של המבשלה היה חיל המצב הבריטי בארץ ישראל והמתכון של בירה נשר פותח על ידי הברומייסטר מנחם ברלינר לפי טעמם של החיילים – בירה בסגנון פילזן. בנוסף יצרה המבשלה בירה שחורה בשם "ראשונייה", כנראה אב הטיפוס לנשר מאלט המוכרת לנו כיום.
בשנת 1941 נפתחה מבשלת בירה נוספת של החברה בבת ים. באפריל 1948 ניסו מטוסי חיל האוויר האנגלי לתקוף את מבנה המבשלה בבת ים. לטענת האנגלים הייתה המבשלה "מקום מסתור לטרוריסטים יהודיים... ממנו ירו הטרוריסטים על הערבים". בשל טעות בזיהוי תקפו המטוסים מבנה סמוך בו שכן מפעל דפוס. כיוון שהתקיפה נערכה בשבת, לא היו נפגעים.
בסוף 1961 נסגר המפעל בראשון לציון והועבר לבת ים.
בראשית 1964 פתחה החברה את מפעל "בירה הגליל" במגדל העמק.
בשנת 1965 מוזגה "תעשיית בירה א"י בע"מ" עם "מבשלת שיכר לאומית". בשנת 1985 נרכשה חברת "מבשלת שיכר לאומית" ובירה נשר עמה על ידי "טמפו".
מגוון

בעבר יוצרו גרסאות של בירה נשר מאלט בטעם לימון, עם חיזוק ויטמין C, ולאחרונה גם נשר מאלט דיאט.
פרסום

לאורך השנים הוצמדו לבירה נשר מגוון סיסמאות.
את בירה נשר הלבנה ליוותה הסיסמה "בירה נשר לגבר". סיסמה נוספת, שהפכה לחלק מהסלנג הישראלי, היא "מה הקשר? בירה נשר!".
הפרסום לנשר מאלט יועד בעיקר לילדים ולפיכך הופיע בעיתוני ילדים. סלוגנים מפורסמים היו "בירה מאלט - משקה בריאות - מרווה צמא מפיג לאות", "החבר'ה קוראים לזה בירה שחורה", "הבירה המזינה והמרעננת בעיר", "הטעם המדליק במחיר המצחיק", "הכל מוכן, שימי מאלט על השולחן", "עברתי למאלט כי מאלט עולה מעט".
עיצוב

הלוגו של בירה נשר נשאר כמעט ללא שינוי לאורך כל השנים. בשנת 2011 הוא עבר תהליך של "הצערה", ורוב נוצותיו הלבנות של הנשר שבלוגו נצבעו לשחור.
בשנת 2009 ערכה טמפו בשיתוף עם בית הספר שנקר תחרות לעיצוב הבקבוק של בירה נשר מאלט, לכבוד חגיגות 100 שנה לתל אביב. העיצוב הזוכה, של הסטודנט נדב שטריימר, שווק במהדורה מוגבלת.
עקב בלבול שמקורו באנגלית העוף על הלוגו הוא למעשה עיט.
בשנת 2024 שונה עיצוב הנשר פעם נוסף ובין היתר כחלק מכך דמותו יותר מזכיר נשר ולא העיט כבעבר.[דרוש מקור]
ראו גם

מאלט (משקה)
הערות שוליים

↑  רם גלבוע וטל מילר, איפה היינו ומה שתינו, באתר ynet, 20 באוגוסט 2010
↑  ז'אק שפירא, דואר היום, 4 בנובמבר 1934
↑  בית חרושת לבירה בראשון לציון, דואר היום, 3 בינואר 1936
↑  74 שנות בירה ישראלית, בירדי
↑  ראשון לציון נפרדת מבית החרושת בירה נשר, מעריב, 30 במרץ 1961
↑  משלוח ראשון של בירה הגליל לארצות הברית, מעריב, 29 ביוני 1964
↑  נשר מאלט מושק מחדש, אמאנוגה
↑  השפה העברית - נשר ועיט
התוויות הראשונות של בירה נשר: בעברית, באנגלית ובערבית
בקבוק בירה נשר
בית החרושת "בירה נשר" בראשון לציון, 1941
פול מורפי

| --- | --- |

 לידה:  22 ביוני 1837 ניו אורלינס, ארצות הברית 
 פטירה:  10 ביולי 1884 (בגיל 47) ניו אורלינס, ארצות הברית 
 הישג בולט:  היה אלוף העולם הלא רשמי בשנים 1852–1864
 מד כושר מרבי:  2743 (יוני 1859)
 השכלה:  אוניברסיטת טוליין, Spring Hill College 
 מקצוע נוסף:  תאורטיקן של השחמט 
 מדינה:  ארצות הברית
 
פול צ'ארלס מורפי (באנגלית: Paul Charles Morphy;‏ 22 ביוני 1837 – 10 ביולי 1884) היה שחמטאי אמריקאי, מגדולי השחמטאים בכל הדורות, אשר בתקופת חייו נחשב לשחמטאי הטוב בעולם. הוא חבר בהיכל התהילה העולמי של השחמט (אנ').
מורפי נכנס למד הכושר העולמי בשנת 1849, בגיל 12 ומוקם מיידית במקום השני בעולם. הוא עלה למקום הראשון בשנת 1852 ושמר עליו עד לשנת 1864, עת שיחק את משחקיו האחרונים. מורפי היה אחד מראשוני גאוני השחמט ששיחקו על פי החוקים המקובלים בתקופה המודרנית.
ראשית חייו

פול מורפי נולד ב-22 ביוני 1837 בניו אורלינס שבמדינת לואיזיאנה בארצות הברית, למשפחה אמידה ומכובדת ממוצא צרפתי־ספרדי.
אביו, אלונצו מיכאל מורפי (Alonzo Michael Morphy), היה עורך דין, תובע כללי, ולבסוף גם שופט בבית המשפט העליון של לואיזיאנה. אימו, לואיז תרז פליסיטי לה קרפנטייר (Louise Thérèse Félicité Thelcide Le Carpentier), הייתה מוזיקאית מוכשרת, בת למשפחה צרפתית קריאולית. מורפי גדל בסביבה תרבותית, שבה שחמט ומוזיקה היוו גולת הכותרת של התכנסויות המשפחה בימי ראשון.
לדברי דודו, ארנסט מורפי, איש לא לימד את מורפי הצעיר לשחק שחמט, הוא למד מתוך צפייה במשחקים של אחרים. באחת מהפעמים, לאחר שהתבונן במשחק ממושך בין ארנסט ואביו אלונצו, פול הצעיר הפתיע את שניהם בהצהירו שארנסט היה צריך לזכות במשחק. האב והדוד כלל לא ידעו שפול מכיר את המסעים, ובטח שלא את האסטרטגיות. הפתעתם אף גברה כשפול הוכיח את טענתו, לאחר ששִחזר את העמדה ואת המסעים והדגים את הזכייה שדודו החמיץ.
ניצחונות בתקופת ילדותו

לאחר אירוע זה אובחן מורפי על ידי משפחתו כשחקן בעל כישרון מפותח מכפי גילו, והוא עודד לשחק במפגשים המשפחתיים ובסביבה השחמטאית הקרובה. וכבר כשהיה בן 9 נחשב מורפי לאחד מטובי השחמטאים בניו אורלינס.
בשנת 1846 ביקר הגנרל וינפילד סקוט בעיר והודיע למארחיו כי הוא מעוניין לבלות ערב של משחקי שחמט עם שחקן מקומי איכותי. סקוט לא התעסק באופן יומיומי בשחמט, אולם החשיב את עצמו כשחקן ברמה גבוהה. להפתעתו, המתחרה שנבחר לשחק מולו היה ילד בן 9 קטן קומה, העונה לשם מורפי. סקוט נפגע, וחשב שהמארחים חומדים לצון. לבסוף הוא הסכים לשחק, אולם רק לאחר שהובטח לו כי משאלתו לשחקן מקומי חזק מולאה במלואה, וכי לפניו נמצא כישרון אמיתי, אשר סקוט לא יוכל להביס בקלות. מורפי ניצח בנקל, לא פעם אלא פעמיים, כאשר במשחק השני הכריז על מט כפוי בחלוף שישה מסעים בלבד. שני הפסדים לילד קטן היו מעל ומעבר לגנרל הגאוותן, ולאחריהם הוא סירב לשחק משחקי שחמט נוספים, פרש לחדרו ולעולם לא הסכים לשחק מול מורפי משחק נוסף.
בשנת 1850, כשמורפי היה בן 12, ביקר אמן השחמט ההונגרי יוהאן לבנטל בניו אורלינס. לבנטל היה שחקן מקצועני חזק שלעיתים קרובות הביס שחקנים צעירים ומוכשרים. הוא התייחס למשחק מול מורפי כבזבוז זמן, והסכים רק מתוך רצון טוב ומחווה כלפי השופט המכובד. כאשר מורפי הגיע למשחק, ליטף לבנטל את ראשו כמחווה אבהית. לאחר המסע ה-12 הבין לבנטל כי הוא ניצב בפני שחקן חזק. בכל פעם שמורפי בצע מסע טוב, גבותיו של לבנטל הורמו מעלה באופן שארנסט מורפי תיאר כ"קומי". לבנטל שיחק שלושה משחקים מול מורפי במהלך שהותו בניו אורלינס, והפסיד בשלושתם.
לימודיו וקונגרס השחמט האמריקני הראשון

החל משנת 1850 נטש מורפי את משחק השחמט לזמן מה. הוא למד בשקדנות וסיים את הקולג' במובייל, אלבאמה בשנת 1854. הוא נשאר שנה נוספת, למד מתמטיקה ופילוסופיה וקיבל את התואר בהצטיינות יתרה. לאחר מכן התקבל לאוניברסיטת לואיזינה ללימודי משפטים, שם סיים את לימודיו וקיבל תואר בשנת 1857. נאמר שלקראת הבחינות הוא שינן בעל פה את כל החוקים של מדינת לואיזיאנה.
באותן שנים מצא עצמו מורפי פנוי, מאחר שעדיין לא הגיע לגיל החוקי שמאפשר עבודה כעורך דין. הוא קיבל הזמנה להשתתף בקונגרס השחמט האמריקני הראשון שאמור היה להתקיים בניו יורק, בסתיו 1857. בתחילה דחה מורפי את ההזמנה, אבל לאחר לחצים מצד דודו הסכים לבסוף לשחק. הוא הביס את כל יריביו, כולל את האמן הגרמני לואיס פאולסן בסיבוב האחרון. מורפי הוכתר כאלוף השחמט של ארצות הברית, אך הוא לא הושפע מהתהילה הפתאומית. על פי גיליון דצמבר 1857 של Chess Monthly "האופי הלבבי שלו, הענווה והנימוס הג'נטלמני הפכו אותו לחביב הקהל".
הנסיעה לאירופה

זמן קצר לאחר שחזר לניו אורלינס מורפי קיבל הזמנה לתחרות השחמט הבינלאומית בברמינגהאם, אנגליה, בקיץ 1858. בשנה זו היה מורפי עדיין צעיר מהגיל בו ניתן לעסוק בעריכת דין ולכן קיבל את ההזמנה ונסע לאנגליה. אולם במקום לשחק בתחרות, העדיף מורפי לשחק בסדרה של דו-קרבות מול כל השחקנים המובילים באנגליה, ואת כולם ניצח בקלות. היחיד שסירב לשחק מולו היה הווארד סטאונטון, שכבר היה רחוק משיא יכולתו. זה האחרון הסכים בתחילה להתמודד מול מורפי, אך לאחר שבחן את משחקו של מורפי החליט לבטל את ההתמודדות.
מאוחר יותר נמתחה ביקורת על הווארד סטאונטון, עקב ההימנעות מההתמודדות מול מורפי. ידוע שסטאונטון עבד על המהדורה של כתבי שקספיר במקביל, אך זה לא הפריע לו להשתתף בתחרות שחמט בזמן ביקורו של מורפי. סטאונטון טען כי האשמה היא במורפי, והוסיף, בין יתר הטענות, שלמורפי חסרו האמצעים לממן דו-קרב כזה, טענה לא סבירה בהתחשב בפופולריות של מורפי.
מורפי חיפש יריבים חדשים, ולכן חצה את תעלת למאנש לצרפת. שם שיחק בקפה דה לה רז'אנס בפריז, מרכז השחמט של צרפת. הוא ניצח בקלות בדו-קרב מול דניאל הארוויץ, שחמטאי מקצועי.
בפריז סבל מורפי מהתקף של דלקת במעיים. בהתאם לידע הרפואי של אותם הימים, הוא טופל באמצעות עלוקות, ואיבד כמות ניכרת מדמו עד כדי כך שלא היה מסוגל לעמוד ללא עזרה. למרות זאת התעקש מורפי להתמודד בדו-קרב מול אמן השחמט הגרמני אדולף אנדרסן, שנחשב על ידי רבים כשחקן החזק ביותר באירופה. למרות מחלתו ניצח מורפי בקלות, +7 -2 =2. כאשר נשאל לגבי תבוסתו, טען אנדרסן שהוא לא היה בשיא כושרו אבל הודה שבכל מקרה מורפי חזק ממנו והוא נוצח בדו-קרב הגון. אנדרסן גם העיד, שלדעתו, מורפי הוא השחקן החזק ביותר שאי פעם שיחק שחמט, חזק גם מהשחמטאי הצרפתי הידוע לואי שארל דה לה בורדונה.
הן באנגליה והן בצרפת הירבה מורפי לשחק משחקים סימולטניים כולל תצוגות של שחמט עיוור בהן שיחק באופן קבוע מול שמונה מתחרים בו זמנית. ברוב המקרים הביס את כל מתחריו. חלק מהמשחקים התפרסמו בכתובים, כמו המשחק נגד הדוכס מברונסויק והרוזן איזוארד בבית האופרה האיטלקי בפריז המכונה עד היום "משחק האופרה".
ההכרזה כאלוף העולם

עדיין בן 21, מורפי היה כבר מפורסם למדי. בפריז, בשבתו בחדרו במלון באחד הערבים עם רעו פרדריק אדג', קיבל מורפי אורח לא צפוי. "אני הנסיך גליצין, אני רוצה לפגוש את מורפי" אמר האורח על פי אדג'. מורפי הזדהה לפני האורח וזה קרא "זה בלתי אפשרי! אתה צעיר מדי!". הנסיך הסביר שהוא היה בגבול סיביר כאשר שמע לראשונה על נפלאות מורפי. לאחד מחבריו לסוויטה היה עותק של עיתון שחמט שפורסם בברלין, Schachzeitung, ומאז רצה לפגוש את מורפי. הוא אמר למורפי שהוא צריך לבקר בסנקט פטרבורג, רוסיה, משום שמועדון השחמט בארמון הקיסרי יקבל אותו בהתלהבות.
באירופה קראו למורפי אלוף העולם. בנשף שנערך לכבודו בפריז, ב-4 באפריל 1859, הניחו זר דפנה על ראשו של פסל של מורפי, שגולף על ידי הפסל אויג'ן לקן. במפגש דומה בלונדון, לשם חזר באביב 1859, הוכרז מורפי בשנית כאלוף העולם. הוא אף הוזמן לפגישה פרטית עם המלכה ויקטוריה.
מורפי היה כה דומיננטי במשחקו עד שגם אמנים לא יכלו לאתגר אותו ללא יתרון בעמדת הפתיחה. במשחק סימולטני מול חמישה אמנים וביניהם ג'ול ארנו דה ריוויאר, שמואל בודן, תומאס וילסון בארנס, יוהאן לבנטל והנרי בירד, זכה מורפי בשני משחקים, הפסיד באחד ובשניים הנותרים סיים בתיקו.
דברי הקילוסין המשיכו עם חזרתו של מורפי לאמריקה, שם סייר בערים המרכזיות בדרכו לביתו. באוניברסיטת ניו יורק, ב-29 במאי 1859, סיים בנו של הנשיא מרטין ואן ביורן את ההצגה של מורפי בהכרזה "פול מורפי, אלוף העולם לשחמט". בבוסטון, בנשף בו השתתפו ראש עיריית בוסטון הנרי וואדסוורת' לונגפלו, נשיא אוניברסיטת הרווארד ודמויות נוספות הכריז ד"ר אוליבר ונדל הולמס על מורפי באותן המילים: "פול מורפי, אלוף העולם לשחמט". מורפי, בסיכום, הפך לידוען. עיתונים ביקשו ממנו לכתוב טורי שחמט, יצרנים ביקשו את תמיכתו ומועדון כדור בסיס נקרא על שמו.
התמודדויות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1850 |  | יוהאן לבנטל | 2.5 מ-3 | ניצחון |
| 1858 | לונדון | יוהאן לבנטל | 10 מ-14 | ניצחון |
| 1858 | פריז | דניאל הארוויץ | 5.5 מ-8 | ניצחון |
| 1858 | פריז | אדולף אנדרסן | 8 מ-11 | ניצחון |
| 1859 | פריז | אוגוסטוס מונגרדיין | 7.5 מ-8 | ניצחון |
נטישת השחמט

לאחר שהביס את כל יריביו הרציניים, הצהיר מורפי כי לא ישחק עוד בדו-קרבות מבלי לתת ליריבו יתרון של רגלי ומסע. לאחר שחזר לביתו הודיע כי פרש ממשחק השחמט, ולמעט כמה אירועים יוצאי דופן, הפסיק מורפי כליל את הופעותיו בהתמודדויות פומביות.
לרוע מזלו, תחילת הקריירה המשפטית שלו נקטעה בשנת 1861 עם פרוץ מלחמת האזרחים האמריקנית. מורפי התנגד לפרישה, ולא שירת בצבא הקונפדרציה. במהלך המלחמה חי חלק מהזמן בניו אורלינס וחלק בפריז ובהוואנה, בירת קובה. 
ייתכן שעקב התנגדותו למלחמה, לא הצליח מורפי לבנות לעצמו פרקטיקה משפטית גם לאחר סיומה. ניסיונותיו לפתוח משרד עורכי דין נכשלו, כאשר לקוחותיו רצו לדבר על שחמט ולא על בעיותיהם המשפטיות.
מורפי בילה למעשה את שארית חייו בבטלה. מבחינה כלכלית לא היו לו בעיות עקב הונה של משפחתו, ולחזור לשחמט תחרותי סירב למרות הפצרות מעריציו הרבים. בהתאם להשקפה שרווחה בתקופתו של מורפי, השחמט נחשב לתחביב בלבד ולא לעיסוק רציני. לשחמטאי מקצוען התייחסו כאל מהמר מקצוען. רק עשרות שנים מאוחר יותר הגיע זמנו של השחמט המקצועני.
מותו

מורפי נמצא מת בגיל 47, בתוך האמבטיה שבביתו. מסקנות הנתיחה שלאחר המוות הראו שמותו נגרם כתוצאה משבץ מוחי, לאחר שנכנס למים קרים לאחר הליכה ממושכת בחום היום. האחוזה של משפחת מורפי, שנמכרה על ידי המשפחה בשנת 1891, הפכה לברנן, מסעדה מפוארת בניו אורלינס.
סגנון משחקו

כיום, חובבים רבים רואים במורפי שחקן תחבולני מדהים ומסחרר, אשר הצטיין בהקרבת מלכתו ובמתן מט ליריביו מספר מסעים מבריקים לאחר מכן. סיבה אחת לרושם זה היא שספרי שחמט נוטים להדפיס מחדש משחקים מבריקים שלו. ישנם משחקים בהם עשה זאת, אך לא זה היה הבסיס של סגנונו השחמטאי. האמנים בני דורו העריכו את סגנונו כשמרני ביחס לסגנונם הראוותני של אמנים כלואי שארל דה לה בורדונה ואפילו אדולף אנדרסן. על כך כתב גארי קספרוב:
עצם העלאת השם פול מורפי... מזכירה לרבים מאוהבי השחמט את התקפותיו היוצאות מגדר הרגיל ואת תחבולותיו. אך מעטים יודעים שתחבולות אלה היו מבוססות על עקרונות אסטרטגיים עמוקים, כגון ריכוז מקסימלי של כלים, עליונות בפיתוח, ופתיחת טורים במרכז. מורפי הבין בעזרת חוש פנימי את חוקי האסטרטגיה השחמטית, ותודות לכך נחל ניצחונות מזהירים במספר כה רב.
ניתן להחשיב את מורפי כשחקן המודרני הראשון. אמנם חלק ממשחקיו אינם נראים מודרניים, אך זאת משום שהוא לא נזקק להתפתחות העמדתית האיטית בה נוקטים רבי אמנים מודרניים, או כאלו שהווארד סטאונטון, לואיס פאולסן ולאחר מכן וילהלם שטייניץ פיתחו. יריביו לא שלטו ברזי המשחק הפתוח, ולכן הוא שיחק בשיטה זו נגדם והעדיף עמדות פתוחות שכן הן הביאו אותו להצלחות מהירות. הוא שיחק משחקים פתוחים בצורה כמעט מושלמת, אך התמודד בכל סוגי העמדות, כאשר ההבנה השחמטאית שלו הייתה ברמה שהקדימה את זמנה בשנים רבות.
מורפי היה שחקן שידע באופן אינטואיטיבי מהו המהלך הטוב ביותר, ובהיבט זה דומה לו חוזה ראול קפבלנקה. בדומה לקפבלנקה, גם מורפי היה ילד פלא, תכנן את מהלכיו במהירות והיה קשה לנצחו. יוהאן לבנטל ואדולף אנדרסן ציינו מאוחר יותר שהיה קשה לנצחו משום שהוא ידע כיצד להתגונן והיה מסוגל לסיים בתיקו או אף לנצח משחקים בהם נקלע לעמדות קשות. בו בזמן, הוא היה קטלני כאשר קיבל עמדה מבטיחה. אנדרסן העיר במיוחד בנושא זה ואמר שמסע גרוע אחד נגד מורפי שקול לכניעה. "אני מנצח במשחקי ב-70 מסעים, אך מורפי עושה זה ב-20, וזה רק טבעי" אמר אנדרסן, כאשר הסביר את התוצאות הגרועות שלו מול מורפי.
משחקים מפורסמים

לבן: פול מורפי שחור: הדוכס מברונסויק והרוזן איסוארד
כדי לראות את המשחקים, יש לאפשר בדפדפן שלכם ג'אווהסקריפט.
[Event "Paris"]
[Site "Paris FRA"]
[Date "1858.??.??"]
[Round "?"]
[White "Paul Morphy"]
[Black "Duke Karl / Count Isouard"]
[Result "1-0"]
[ECO "C41"]
[PlyCount "33"]
[EventDate "1858.??.??"]
1. e4 e5 2. Nf3 d6 3. d4 Bg4 4. dxe5 Bxf3 5. Qxf3 dxe5 6. Bc4 Nf6 {טעות משמעותית, חיוני מהד7}
7. Qb3 Qe7 8.
Nc3 {ברור שמורפי לא החמיץ את האפשרות 8. מה:ב7 אבל הוא העדיף להימנע מהחלפת מלכות לאחר 8...מהב4+ 9. מה:ב4 ר:ב4+ 10. רד2 ר:ד2+ 11. פ:ד2 והחליט להמשיך בפיתוח הכלים כדי לאפשר התקפה חזקה }
c6 9. Bg5 b5 {עמדת השחור קשה מאוד, אך מסע זה מאפשר ללבן להפעיל לחץ כבד מאוד על השחור}
10. Nxb5 cxb5 11. Bxb5+ Nbd7 12. O-O-O Rd8 13. Rxd7 {הקרבת הצריח מביאה ללבן יתרון חומרי באזור הרלוונטי של הלוח. לשחור יתרון חומרי גדול אך הכלים העודפים לא משתתפים במשחק ולכן חסרי תועלת. כמובן שהלבן חייב לפעול במלוא האנרגיה כי אם המשחק לא יסתיים במט היתרון החומרי של השחור יכריע}
Rxd7 14.
Rd1 Qe6 15. Bxd7+ Nxd7 16. Qb8+ Nxb8 17. Rd8# 1-0
עמדה ממשחק שנערך בין מורפי ובין אדולף אנדרסן, בשנת 1858. מורפי הקריב צריח ושיחק 8. ר:ו4. המהלך ממחיש יכולת נדירה של ניתוח וחיזוי מהלך המשחק העתיד להתרחש..
משחקים מפורסמים > משחק לדוגמה

במשחק זה מובאים כל המסעים כולל פרשנות (מורפי לבן)
ה4, ה5
פ-ו3, ד6
ד4, ר-ז4
ד:ה5, ר:ו3(למנוע החלפת מלכות וזכייה ברגלי)
מה:ו3, ד:ה5
ר-ג4,(איום במט סנדלרים),פ-ו6
מה-ב3!(איום כפול על ו7 ו-ב7),מה-ה7(אם הלבן ימשיך מה:ב-7, השחור יחזיר מה-ב4+ ויסלק את האיום)
פ-ג3, ג6(לחזק ההגנה על ב7)
ר-ז5(הפרש השחור רתוק),ב5
פ:ב5!(הקרבת הפרש לצורך התקפה חזקה),ג:ב5
ר:ב5+,פ-(ב8)-ד7,
0-0-0,(התקפה על הפרש הרתוק, אין הגנה מספיקה),צ-ד8
צ:ד7(בכל זאת הלבן ינצח),צ:ד7
צ-ד1!(ואיך יציל השחור את הצריח),מה-ה6(שחרור הפרש הרתוק)
ר:ד7+!!(על השחור לבחור בין מט לבין איבוד מלכה),פ:ד7.(השחור החובבן לא נכנע עדיין)
מה-ב8+(הקרבת המלכה),פ:ב8
צ-ד8 X
תחבולות של פול מורפי

עמדות אלו ממחישות את סגנון משחקו מלא המרץ, ההעזה והראייה למרחוק. בכל אחת מהעמדות עומד מורפי לבצע את המסע שמבטיח את זכייתו. ניתן לנסות למצוא את המסע או להתבונן בפתרונות המביאים בכל פעם את המשחק המלא, כאשר המסע הזוכה מודגש.
התייחסויות אל מורפי

על גדולתו של מורפי ניתן ללמוד מהתייחסויות של שחמטאים אחרים אליו:
אדולף אנדרסן העריך את מורפי כשחקן השחמט הטוב ביותר שהיה מעולם, שחקן שלא עושה טעויות. לדבריו, מורפי היה מנצח לא רק את כל השחקנים החיים אלא גם את לואי שארל דה לה בורדונה, אילו היה זה חי.
וילהלם שטייניץ, שהיה אלוף העולם, העריך את מורפי כשחקן החזק ביותר בדורו (ובכך הכריז שמורפי עולה על אנדרסן).
אלוף העולם עמנואל לסקר העריך את מורפי כגדול שחקני השחמט שהיו אי פעם. להערכתו, לא רק שמורפי הפנים את רוח המשחק של לה בורדונה, אלא אף התעלה עליו. לדברי לסקר, מורפי היה מורו הרוחני של שטייניץ.
לדברי אלוף העולם חוזה ראול קפבלנקה, יכולותיו של מורפי שילבו סגנון משחק כללי, משחק עמדתי, תחבולות טכניקה, אסטרטגיה וטקטיקה. שילוב כל אלו גורם לכך שמורפי נחשב גדול שחקני השחמט.
לקריאה נוספת

A First Book of Morphy (Paperback) by Frisco Del Rosario
Paul Morphy and the Evolution of Chess Theory (Dover Books on Chess) (Paperback) by Macon Shibut
Paul Morphy: The Pride and Sorrow of Chess (Hardcover) by David Lawson
Morphy Chess Masterpieces (Paperback) by Fred Reinfeld
The Exploits and Triumphs in Europe of Paul Morphy the Chess Champion (Paperback) by Frederick Milne Edge
Morphy's Games of Chess (Btb Chess Classics) (Hardcover) by Johann Lowenthal
Paul Morphy and the golden age of chess (Unknown Binding) by William Ewart Napier
Morphy's Games of Chess : 300 Games By the Greatest Chess Player of All (Paperback) by Philip W. ; Reinfeld, Fred ; Morphy, Paul Sergeant
Half-hours with Morphy (British chess handbooks) (Unknown Binding) by Edward Ernest Cunnington
Paul Morphy & the Evolution of Chess The (Hardcover) by Macon Shibut
MORPHY'S GAMES OF CHESS: BEING THE BEST GAMES PLAYED BY THE DISTINGUISHED CHAMPION IN EUROPE AND AMERICA. (Hardcover)
Morphy's Games of Chess; Being a Selection of Three Hundred of His Games, with Annotations and a Biographical
Introduction By Philip W. Sergeant. Third Edition. by Philip W. Sergeant (Hardcover - 1919)
The unknown Morphy: Games, writings, biography by Paul Charles Morphy (Paperback - 1973)
Chess Genius of Paul Morphy by Max Lange (Paperback - Jan 2000)
הערות שוליים

↑  The 12 Most Interesting Chess Players Ever - Chess.com, web.archive.org, ‏2021-04-19
↑  Edo Historical Chess Ratings - Morphy, Paul
↑  גרי קספרוב, קספרוב מלמד שחמט, עמוד 79. תרגם אבשלום יושע, הוצאת אחיאסף, 1989
↑  למשחק המלא
| --- | --- |
בקרת זהויות :  NLI: 987007265517205171  PLWABN: 9810695503905606  BnF: cb124177139 (data)  GND: 118784986  ISNI: 0000 0000 6676 9497  LCCN: n50006293  LNB: 000210658  NKC: jn20000701267  NTA: 068604823  SELIBR: 271924  SNAC: w6qr529p  VIAF: 42633954   WorldCat (עם VIAF): 42633954 
פול מורפי
פול מורפי
פול מורפי בניו יורק 1859
מצבתו של פול מורפי
דוב הקרחון

| דוב הקרחון |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: דוב
מין:: דוב שחור אמריקני
תת־מין:: דוב הקרחון
שם מדעי
 Ursus americanus emmonsii ‏דאל, 1895
שמות נוספים
 הדוב הכחול

דוב הקרחון (שם מדעי: Ursus americanus emmonsii), המכונה לפעמים גם הדוב הכחול, הוא תת-מין של הדוב השחור האמריקני עם צבע פרווה כחול-כסף או אפור. הדוב אנדמי אל דרום-מזרח אלסקה. הידע המדעי שקיים על דובים אלה הוא קטן ועדיין לא יודעים את הסיבה לצבע הייחודי של פרוותם. רוב הדובים השחורים האחרים בדרום מזרח אלסקה נמצאים תחת תת-מינים של הדוב השחור של אלסקה (Ursus americanus pugnax). מחלקת החקלאות של ארצות הברית מתארת את הדוב כאחד מכמה תת-מינים של הדוב השחור האמריקני, אם כי אין ראיות התומכות בזה פרט לצבעי הפרווה.
תכונות ייחודיות

התכונה העיקרית שמבדילה את דוב הקרחון משאר הדובים השחורים אחרים היא גוון הפרווה שלו, הנע בין כחול-כסף לאפור. תת-המין דווח על ידי דאל בשנת 1895. ניתן לראות הבדל צבעים בדובים בודדים, כאשר הגב והכתפיים שלהם בהירים, אך רגליהם והבטן שלהם יכולים להיות הרבה יותר כהים או אפילו שחורים.